Elektron hukumat. Elektron hukumat (inglizcha: "e-Government") — bu axborot-kommunikatsiya texnologiyalari (AKT) yordamida davlat idoralari va fuqarolar, biznes subyektlari o‘rtasidagi munosabatlarni raqamli shaklda tashkil etish tizimi. Uning asosiy maqsadi — davlat xizmatlarini soddalashtirish, shaffoflikni oshirish, ishonchni mustahkamlash va davlat boshqaruvini modernizatsiya qilishdan iborat. Elektron hukumat – Barcha ham „ichki“, ham „tashqi“ aloqalar va jarayonlar majmuasi boʻlib, tegishli "axborot-kommunikatsiya texnologiyalar"i bilan quvvatlanib va taʼminlanib turadigan hukumat. Kommunikatsiya tarmoqlari (shu jumladan, Internet) orqali axborotga ishlov berish, uni uzatish va tarqatishni elektron vositalari asosida davlat boshqaruvini tashkil qilishni, davlat hokimiyati organlarini barcha boʻgʻinlari tomonidan fuqarolarning barcha toifalariga elektron vositalar bilan xizmatlar koʻrsatish, oʻsha vositalar yordamida fuqarolarga davlat organlarining faoliyati haqida axborot berish. Tarixi. Elektron hukumat tushunchasi ilk bor 1990-yillarda paydo bo‘lib, internet texnologiyalarining jadal rivojlanishi bilan bog‘liq. AQSh, Buyuk Britaniya, Singapur va Janubiy Koreya bu yo‘nalishda yetakchi bo‘lgan. Birlashgan Millatlar Tashkiloti (BMT) 2001-yildan beri har ikki yilda bir marta Elektron hukumat rivojlanish indeksini (EGDI) eʼlon qilib keladi. Tuzilmasi. Elektron hukumat quyidagi asosiy yo‘nalishlarni o‘z ichiga oladi: Bosqichlari. BMT tasnifiga ko‘ra, elektron hukumat quyidagi rivojlanish bosqichlaridan o‘tadi: O‘zbekistonda elektron hukumat. O‘zbekistonda 2013-yildan boshlab elektron hukumat konsepsiyasi bosqichma-bosqich joriy etilmoqda. 2020-yilda esa "Raqamli O‘zbekiston – 2030" strategiyasi qabul qilindi. Bugungi kunda my.gov.uz portali orqali 300 dan ortiq davlat xizmatlari onlayn taqdim etiladi. BMTning EGDI 2024-yilgi reytingida O‘zbekiston 63-o‘rinni egallagan . Ilmiy yondashuvlar. Elektron hukumat bo‘yicha ilmiy tadqiqotlarda quyidagi nazariy modellardan foydalaniladi: